احمد شاکر آلوسی

احمد شاکر بن شیخ ابو ثناء محمود آلوسی بغداد کے علماء و فقیہ میں سے تھے۔ وہ بغداد کے مدارس میں مدرس رہے، پھر قاضی کے منصب پر فائز کیے گئے اور بغداد کی مساجد میں وعظ و نصیحت کی مجالس بھی منعقد کیا کرتے تھے۔
 پیدائش اور ابتدائی زندگی 
آپ کی پیدائش بغداد میں بروز ہفتہ، 19 صفر 1264ھ / 26 جنوری 1848ء کو ہوئی۔ آپ شیخ ابو ثناء آلوسی کے سب سے چھوٹے بیٹے تھے۔ جب آپ کی عمر چھ برس تھی تو والد کا انتقال ہو گیا۔

آپ نے عربی زبان و ادب اور اسلامی فقہ کی تعلیم اپنے بھائیوں اور اپنے عہد کے دیگر علما سے حاصل کی۔
آپ نہایت ذہین اور قوی حافظے کے مالک تھے۔ جب آپ کی عمر بیس برس کو پہنچی تو بغداد کی مساجد میں وعظ دینے لگے۔
آپ نے عربی زبان کے ساتھ ترکی زبان میں بھی مہارت حاصل کی۔

بعد ازاں آپ نے شام، استنبول اور یورپ کے بعض ممالک کا سفر کیا اور ان میں آپ کے ہمراہ آپ کے بھائی عبد الباقی تھے۔
آپ کے بیٹوں میں سے ایک کا نام محمد درویش آلوسی تھا۔
 خطاطی کا شوق 
شیخ احمد شاکر ایک ممتاز خطاط بھی تھے۔ آپ کو خط کی اجازت (اجازہ) اپنے والد ابو ثناء آلوسی سے بچپن ہی میں ملی تھی۔
آپ نے خطِ نسخ کو خطِ نستعلیق کے قواعد کے ساتھ خاص مہارت سے لکھنا سیکھا۔
آپ کے خطی آثار میں ایک بڑا مجموعہ ہے جو آپ کے پوتے ہاشم آلوسی کے پاس محفوظ ہے۔
 عہدے اور مناصب 
شیخ احمد شاکر آلوسی نے مختلف مناصب پر کام کیا، جن میں سے چند درج ذیل ہیں:
 مدرسہ سید سلطان علی میں مدرس مقرر ہوئے۔
 آپ کی شہرت بڑھنے لگی تو آپ کو سلطنتِ عثمانیہ میں اعلیٰ مناصب پر فائز کیا گیا۔
 آپ بغداد، کربلا اور دیگر شہروں میں قاضی مقرر کیے گئے۔
 آپ مجلسِ انتظامیہ اور بعض عدالتی محکموں کے رکن بھی رہے۔
 سنہ 1305ھ میں دوبارہ استنبول تشریف لے گئے، جہاں سلطان نے آپ کو مجلسِ معارفِ استنبول کا رکن مقرر کیا۔
 آپ وہیں استنبول میں قیام پزیر رہے یہاں تک کہ وہیں وفات پاگئے۔البغداديون أخبارهم ومجالسهم - إبراهيم عبد الغني الدروبي - مطبعة الرابطة - بغداد 1958م - مجلس الآلوسي - صفحة 248.

 وفات 
آپ کا انتقال 1330ھ / 1911ء میں استنبول شہر میں ہوا اور آپ کی عمر 63 سال تھی۔

 حوالہ جات 

زمرہ:عراقی فقہاء
زمرہ:عراقی سنی علماء اسلام
زمرہ:عراقی خطاط
زمرہ:بغداد کی شخصیات
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:والد ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:استنبول میں وفات پانے والی شخصیات
زمرہ:1911ء کی وفیات
زمرہ:صفحات مع استعمال P19 خاصیت
زمرہ:بغداد میں پیدا ہونے والی شخصیات
زمرہ:1848ء کی پیدائشیں
زمرہ:1264ھ کی پیدائشیں
زمرہ:1330ھ کی وفیات